Odense Adresse-Contoirs Efterretninger, 1845-12-25
Odense. Red. er bleven opfordret til at optage følgende Bekjendtgjørelse, hvorom Hr. Søkrigscommissair Bülow i Odense meddeler alle de nærmere Oplysninger, som maatte kunne ønskes: Bestyrelsen i Foreningen for Søfartens Fremme lover sig saa store Fordele, naar den af Samme i Forening med Hr. Secretair Friis m. Fl., paatænkte Skole for vordende Styrmænd, kom i Gang, at den ikke tør lade noget Middel uforsøgt for at naae dette Maal; den indbyder derfor ved disse Linier Medborgerne til at tage denne Sag under Overveielse, og in Specie de Forældre eller Formyndere, som maatte være i Forlegenhed med hvorledes de paa bedste Maade skulle faae deres Sønner eller Myndlinge anbragte i Søfaget; noget som enhver, der har gjort Forsøg herpaa, veed ikke er saa ganske let en Sag. - Skolen, som her tales om, skulde nemlig gaae ud paa at føre den unge Sømand ved Haanden igjennem alle de Vanskeligheder, der omringe ham i Begyndelsen af hans Bane, indtil han var saa vidt uddannet i Sømandsdygtighed, at han kunde søge Emploi som halvbefaren Matros og tillige var i Besiddelse af saamange Skolekundskaber, at han, naar den fornødne Aldersmodenhed og Erfaring kom til, da kunde paatage sig en Styrmands Functioner; og den Plan, som Man har lagt for at naae dette Øiemed var da følgende: Eleverne indtraadte i Forberedelses classen i Friis's Realskole, naar de vare 12 a 13 Aar; der bleve de underviste i Religion, Dansk, Skrivning, Regning og den Deel af Mathematik, der er nødvendig for at begynde Navigation, desforuden undervistes de i Engelsk, Tydsk, Historie og Geographi, Tegning og saameget om et Skib og dets Deele som lader sig lære iland, hvorhos der tillige vilde blive givet dem Leilighed til at lære at roe og seile med Fartøier, at voltigere og svømme. J denne Classe mener Man, at de maatte være i 1 eller 2 Aar, den maanedlige Skoleløn vilde være 4 a 5 Rbd., hvorefter de skulde intræde i Styrmandclassen A. Her maatte de være indtil de vare 14 eller 15 Aar; medens de vare i denne Classe antager Man, at de bleve confirmerede, samtidig med at de gik videre i de ovenfor nævnte Discipliner. For denne Afdeling vilde den maanedlige Skoleløn være 5 a 6 Rbd., fra den gik de over i Styrmandclassen B. J denne vilde Skolelønnen for Underviisningen iland være 10 Rbd. maanedlig. Eleverne bleve den første Sommer de vare i denne Classe udsendte tilsøes paa et 5 a 6 Maaneders Togt med et Coffardiskib, ombord i hvilket, Foreningen vilde paatage sig at lønne en Lærer, derskulde specielt befatte sig med Elevernes Uddannelse til gode Navigateurer, ligesom og, at de ombord skulle gives Leilighed til at blive bekjendte med de sædvanlige Skibsarbeider, som enhver Sømand maa vide og forstaae, saavel som med Skibsmaneuvrene. Den Betaling, som maatte erlægges for Elevernes Ophold ombord paa hele Reisen vil Foreningen, ved at paatage sig en Deel af den, ansætte til 120 Rbd. for hver Elev om det bliver paa en Reise til Vestindien, og 80 Rbd. om det blev paa en Reise til Grønland. Efter Hjemkomsten traadte de tilbage til Underviisningen iland, hvilken vilde gaae ud paa, at forberede dem til Styrmandsexamen, samtidig med at de gik videre i de allerede nævnte Discipliner og tillige fik Veiledning i Begyndelsesgrundene af Physik og Læren om Dampmaskinen og dens Anvendelse paa Skibe. Den paafølgende Sommer bleve de atter udsendte tilsøes aldeles paa lignende Betingelser som ovenfor ere anførte, og efter Hjemkomsten fra denne sidste Tour maatte de i Løbet af den paafølgende Vinter bringes saavidt, at de kunde dimitteres til Styrmandsexamen, som vilde blive at tage tidligt om Foraaret, hvorefter de udgik af Skolen. Der kan neppe med Grund siges noget imod, at Elever, forberedede paa denne Maade, jo vilde være fortrinlig skikkede til Styrmænd og Capitainer, naar den Erfaringsskole, som de skulle igjennemgaae i de Aar fra de udgik af Navigationsskolen indtil de havde erhvervet sig en fuldbefaren. Matroses Dygtighed, var overstanden; men maaskee ville dog Mange paastaae, at denne større Duelighed i Navigations=Kundskaber og andre Færdigheder, var erhvervet paa Praktikens Bekostning; heri er det ikke mueligt bestemt at modsige dem som ville paastaae dette, kun maae man bede dem suspendere deres Dom, indtil de faae Troen i Hænderne, eller med andre Ord, indtil de faae at see, at de Sømænd, der ere uddannede paa den Maade som nærværende Opfordring har til Hensigt, ikke staae tilbage for vor Tids raske Søfolk, i det, som Man med eet Ord kalder Sømandskab, imedens disse dog ærligen maae tilstaae, at hine ere overden, i Brugen af alle de Hjelpemidler, som haves til Søfartens Sikkerhed, og bedre end de forstaae at røgte en Capitains Pligter paa fremmede Steder. Den næste Jndvending, som naturligviis vil reises imod dette Forslag er: Bekostningen derved; den vil, for at fremstille et Exempel, beløbe sig til 2 Aars Skolegang i Forberedelses-Classen a 5 Rbd. maanedlig udgjør 120 Rbd. 1 Aar i Classen A a 6 Rbd. B a 10 240 Rbd. hvorfra afgaaer for 10 Maaneders Fart med Øvelseskibet a 10 Rbd. 100. For 2 Toure tilsøes. Efter dette vilde den Sum 532 Rbd. være Udgivten for et ungt Menneskes Underviisning i 5 Aar, fra han var 12 til han blev 17 Aar. Sammenligner man nu dette med hvad et andet ungt Menneskes Underviisning i 5 Aar vil koste, og man tager Hensyn til, at den unge Søfarende, for den ovennævnte Sum, tillige faaer Kost og Logie i den Tid han er tilsøes, saa vil man finde, at Bekostningen paa ingen Maade er afskrækkende for de Forældre, som have Evne til at anvende Noget paa deres Børns Opdragelse. De, som ikke ere i denne lykkelige Stilling kunne ikke gaae ind herpaa, for deres Sønner er imidlertid ikke Veien til at blive Styrmænd og Capitainer spærret, den staaer aaben for dem fremdeles paa samme Maade som hidtil, og kan endnu meget lettes for dem, naar Foreningens Kræfter stige overeensstemmende med dens Villie til, at gjøre hvad der kan gjøres for dem. Hertil er Begyndelsen gjort, idet at man har oprettet en Aftenskole for unge Sømænd i Vintertiden, og udlovet Belønninger til dem, som ved den, saa godt som, gratis Underviisning, lægge Flid og gode Anlæg for Dagen.